ສານອຸທອນ ສະຫະລັດ ຕັດສິນວ່າ ກົດໝາຍ ປົກປ້ອງ ພວກຮັກຮ່ວມເພດ ໃນສະຖານທີ່ ເຮັດວຽກ
ທ່ານນາງ Hively ໄດ້ກ່າວຫາມະຫາວິທະຍາ​ໄລ​ວ່າ ບໍ່​ຈ້າງ​ໃຫ້​ທ່ານ​ນາງ​ເຂົ້າຮັບຕຳແໜ່ງ​ເປັນພະນັກງານເຕັມ ເວລາ ຍ້ອນວ່າລາວເປັນ​ແມ່ຍິງຮັກຮ່ວມເພດ.
ສານລັດຖະບານກາງ ສະຫະລັດ ໄດ້ຕັດສິນວ່າ ພວກກະເທີຍ ແລະ ພວກປ່ຽນເພດທັງ ຜູ້ຊາຍ ແລະ ແມ່ຍິງ ແມ່ນຖືກປົກປ້ອງພາຍໃຕ້ກົດໝາຍສິດທິພົນລະເມືອງທີ່ມີຄວາມ ສຳຄັນ ເຊິ່ງຫ້າມບໍ່ໃຫ້ມີການຈຳແນກກີດກັນ ໃນສະຖານທີ່ເຮັດວຽກ ການຕັດສິນດ້ວຍຄະແນນ 8 ຕໍ່ 3 ຂອງສານອຸທອນເຂດ 7 ທີ່ມີຫ້ອງການຕັ້ງຢູ່ນະຄອນ Chicago ໃນວັນອັງຄານວານນີ້ ແມ່ນຄັ້ງທຳອິດ ທີ່ມີການຕັດສິນ ໂດຍສານອຸທອນລັດ ຖະບານກາງ ການຕັດສິນຂອງສານດັ່ງກ່າວ ແມ່ນການຕອບສະໜອງ ຕໍ່ການຟ້ອງຮ້ອງ ໂດຍ ທ່ານນາງ Kimberly Hively ອາຈານສອນທີ່ມະຫາວິທະຍາໄລຊຸມຊົນໃນລັດ Indiana ທ່ານນາງ Hively ໄດ້ກ່າວຫາມະຫາວິທະຍາໄລວ່າ ບໍ່ຈ້າງໃຫ້ທ່ານນາງເຂົ້າ ຮັບຕຳແໜ່ງເປັນພະນັກ ງານເຕັມເວລາ ຍ້ອນວ່າລາວເປັນແມ່ຍິງຮັກຮ່ວມເພດ ການຕັດສິນຂອງສານອຸທອນກ່ອນໜ້ານີ້ ໄດ້ກ່າວວ່າ ກົດໝາຍສິດທິພົນລະເມືອງປີ 1964, ເຊິ່ງປົກປ້ອງບັນດາພະນັກງານ ຈາກການຖືກຈຳແນກກີດກັນ ຍ້ອນເຊື້ອຊາດ, ຜິວພັນ, ສາສະໜາ, ຕົ້ນກຳເນີດທີ່ມາ ຫຼື ເພດນັ້ນ ແມ່ນບໍ່ໄດ້ກວມເລື່ອງພື້ນຖານທາງ ເພດ, ຍ້ອນວ່າ ລັດຖະສະພາບໍ່ໄດ້ຂຽນໄວ້ໃນກົດໝາຍໂດຍສະເພາະເຈາະຈົງ ຄະນະ ຜູ້ພິພາກສາ 3 ຄົນ ຈາກສານອຸທອນທີ່ມີຫ້ອງ ການຕັ້ງຢູ່ນະຄອນ Atlanta ໄດ້ຕັດສິນ ແນວນີ້ ໃນເດືອນແລ້ວ ປະທານາທິບໍດີ ທ່ານ ດໍໂນລ ທຣຳ ໄດ້ປະກາດບໍ່ດົນຫຼັງຈາກເຂົ້າຮັບຕຳແໜ່ງວ່າ ລັດຖະ ບານຂອງທ່ານຈະສະໜັບສະໜູນດຳລັດ ເຊັນໂດຍອະດີດປະທາ ນາທິບໍດີ ທ່ານ ບາ ຣັກ ໂອບາມາ ທີ່ຫ້າມບໍ່ໃຫ້ພະນັກງານສັນຍາຈ້າງລັດຖະບານກາງ ຈຳແນກກີດກັນຕໍ່ພວກພະນັກງານ ກ່ຽວກັບ ພື້ນຖານທາງເພດ ແຕ່ປະທານາທິບໍດີຄົນໃໝ່ເມື່ອບໍ່ດົນມານີ້ ໄດ້ພິກປີ້ນແນວທາງຂອງທ່ານ ໂອບາມາ ສຳ ລັບໂຮງຮຽນຫຼວງຂອງປະເທດ ເພື່ອອະນຸຍາດໃຫ້ພວກນັກຮຽນປ່ຽນເພດສາມາດໃຊ້ ຫ້ອງນໍ້າທີ່ພວກເຂົາເຈົ້າມັກໄດ້